
  Všetkým právnikom, ktorí denne


  bránia zákon a spravodlivosť


  pred zločinom a pred zneužitím


  zo strany politikov


  


  – 2. augusta 2018 –


  


  „Denník N zaútočil

  na štátnu inštitúciu

  amoju osobu abudeme

  sa brániť všetkými dostupnými

  prostriedkami.“


  


  Robert Kaliňák


  


  – 8. marca 2021 –


  


  „Pokiaľ sa, pani Tódová,

  neospravedlníte za to, čo ste oúnose

  popísali, za poškodenie dobrého mena Smeru aRoberta Kaliňáka aza to, koľko škôd ste narobili Slovenskej republike,

  tak nemáme žiadny dôvod

  sa svami baviť.“


  


  Robert Fico


  Úvod


  


  Vroku 1998 na Slovensku padol mečiarizmus askončil sa režim autokratického premiéra Vladimíra Mečiara. Vtedy by nikto neveril tomu, že únos sa ešte niekedy stane súčasťou slovenskej politiky.


  Mečiarova tajná služba vroku 1995 uniesla syna vtedajšieho prezidenta Slovenskej republiky. Autá tajných agentov spomocou najatých ľudí zkriminálneho podsvetia ho zastavili cestou zo Svätého Jura, kde býval. Naložili ho do auta, naliali doňho alkohol ajeho odpor zlomili elektrickými šokmi aj do oblasti genitálií. Potom ho zúboženého vyložili vrakúskom Hainburgu, kúsok za slovenskými hranicami.


  Tento štátny zločin bol dôsledkom politických sporov medzi Mečiarom aprezidentom Michalom Kováčom, ktorý otvorene kritizoval Mečiarove diktátorské metódy azahraničnú politiku. Slovensko ťahal na Východ smerom do Ruska.


  Prezidentov syn Michal Kováč mladší bol podozrivý zpodvodu vsúvislosti sfingovaným obchodom stextilom zHolandska. Mečiar si zrejme myslel, že ak ho unesie do zahraničia, začnú ho tam vyšetrovať, čím vyvinie tlak na prezidenta adonúti ho, aby odstúpil.


  Obludný štátny zločin zašiel až tak ďaleko, že vroku 1996 bol zavraždený aj dôležitý svedok vcelom prípade Róbert Remiáš. Jeho vražda doteraz nie je objasnená, hlavná podozrivá je Slovenská informačná služba.


  Únos prezidentovho syna mal byť varovaním amementom pre všetkých politikov, ktorí po páde mečiarizmu prevzali moc. Také niečo sa už vslovenskej demokratickej politike nemalo zopakovať. To by však nemohli byť vládnucimi politikmi Robert Fico aRobert Kaliňák.


  Spoluzakladateľ strany Smer anajbližší človek Roberta Fica Kaliňák bol 22 rokov po únose Michala Kováča mladšieho, teda vroku 2017, nápomocný pri ďalšom hanebnom štátnom zločine. Išlo oúnos vietnamského občana Trinh Xuan Thanha zBerlína cez Slovensko až do Hanoja. Únos spáchala vietnamská tajná služba aRobert Kaliňák jej na to poskytol slovenský vládny špeciál.


  Tak ako Mečiar nebol nikdy potrestaný za únos Kováča mladšieho, ani Kaliňák nebol zatiaľ potrestaný za únos Trinh Xuan Thanha.


  Kým nemecké bezpečnostné zložky začali okamžite po únose vyšetrovanie, na Slovensku bolo dlhé mesiace ticho, ako keby sa nič nestalo. Prvé policajné vyšetrovanie prípadu sa

  u nás začalo až vroku 2018, viac ako rok po únose. Ato na základe môjho článku vDenníku N ana základe môjho trestného oznámenia abolo len veľmi formálne.


  Až druhé slovenské vyšetrovanie vrokoch 2022 až2024 zozbieralo naozaj podrobné svedecké výpovede policajtov izamestnancov ministerstva vnútra avšetky dokumenty otom, ako únos prebiehal. Zaoberalo sa aj možnou korupciou pri únose. Hoci polícia vmarci 2024 obvinila osem ľudí zvietnamských bezpečnostných zložiek vrátane bývalého ministra vnútra adnes generálneho tajomníka komunistickej strany aprezidenta Vietnamu To Lama aaj poradcu premiéra Roberta Fica Quang Le Honga, prokuratúra omesiac celé obvinenie zrušila. Vraj pre formálne nedostatky.


  Od roku 2024 tak vyšetrovanie na Slovensku zase spí.


  Keď som vroku 2018 začala otejto kauze písať, Robert Kaliňák sa mne iDenníku N, vktorom pracujem, vyhrážal súdmi. Doteraz vtejto veci nepodal ani jednu žalobu. Vo svojich článkoch som prinášala fakty asvedectvá, ktoré mi poskytli svedkovia. Pretože novinár nemá právomoci orgánov činných vtrestnom konaní, včlánkoch sa objavili aj informácie, ktoré sa neskôr nepotvrdili. Ale išlo zväčša ookrajové anie podstatné záležitosti.


  Kaliňák je advokát avie, že na súde by nič nedosiahol. To najdôležitejšie, čo som vtejto veci napísala, by som pred súdom obhájila, preto sa žaloby od Kaliňáka neobávam. Naopak, súd by som privítala. Anielen civilný spor oochranu osobnosti, ale trestné konanie, ktoré by vyústilo do podania obžaloby. Už aj ztoho dôvodu, že niektoré zločiny sú i podľa medzinárodného práva nepremlčateľné.


  


  Na súde, ktorý by vtomto prípade rozhodoval, by verejne zazneli všetky dôkazy asvedecké výpovede. Žiaľ, taký súd je zatiaľ vnedohľadne ačas, ktorý od únosu plynie, robí túto predstavu stále vzdialenejšou.


  Ato je aj hlavný dôvod, pre ktorý vznikla táto kniha. Nemá nahradiť súd, ale má zverejniť oprípade všetko, očom Kaliňák aFico chcú, aby zostalo skryté.


  Tak ako je vo vietnamskom väzení skrytý Trinh Xuan Thanh, čiže TXT, ako ho skratkou označujú policajné spisy. Abude tam ešte dlho, lebo je odsúdený na doživotie.


  


  Všetky informácie vtejto knihe pochádzajú zo svedeckých výpovedí vNemecku ana Slovensku, zvyšetrovania inšpekcie ministerstva vnútra, zvyšetrovania už zaniknutej Národnej kriminálnej agentúry, zrozsudkov nemeckých súdov, zdokumentov nemeckej prokuratúry azmojej novinárskej práce. Vprípade súdneho sporu ich viem predložiť ako dôkazy.


  Mená niektorých svedkov uvádzam iba iniciálkami. Dôvodom je, že buď ide stále opríslušníkov bezpečnostných zložiek avčase únosu nezastávali dôležité funkcie, alebo sa ocitli vcelom prípade iba preto, že boli vnesprávnom čase na nesprávnom mieste.


  Berlín: Únos

  na poslednú chvíľu


  


  23. júla 2017 bola nedeľa. Trinh Xuan Thanh vyšiel o10.39 spolu so svojou milenkou Thi Minh Phuong zberlínskeho hotela Sheraton, aby sa prešli po blízkom parku Tiergarten. Bol to predposledný deň ich tajného stretnutia.


  Manželke povedal, že ide na pár dní do strediska pre žiadateľov oazyl, keďže ho vpondelok 24. júla 2017 čakal dôležitý pohovor simigračným úradníkom. Táto výhovorka mohla pred jeho manželkou vyzerať dôveryhodne. Žena spolu sním aich dcérami, ktoré mali včase únosu päť adesať rokov, čakala vNemecku na azyl. Celá rodina sa snažila presvedčiť nemecké orgány, že vo Vietname im pre ich politické postoje hrozí nebezpečenstvo.


  Namiesto strediska pre žiadateľov oazyl však išiel Trinh Xuan Thanh do hotela Sheraton čakať svoju priateľku. Thi Minh Phuong priletela za svojím milencom zVietnamu 19. júla. Po piatich dňoch, teda 24. júla sa chystala odletieť do Paríža, kde sa chcela na chvíľu zastaviť usvojej kamarátky, apotom pokračovať do Hanoja. Počas dní, ktoré mala dvojica vyhradené pre seba, väčšinou pršalo, atak takmer vôbec nevychádzali zhotela.


  Navštívili akurát Krass Optik blízko Potsdamer Platz alebo taliansku reštauráciu Nuovo Antica Roma vštvrti Tempelhof-Schöneberg.


  Vo chvíli, keď konečne vyšli zhotela, dostal vodič Volkswagenu T5 Anh Tu Le signál, že sa akcia začína. Vietnamská tajná služba čakala na svoju príležitosť od 19. júla atoto bola možno jej posledná šanca.


  Anh Tu Le sa presunul kparku. Za normálnych okolností by bola všade rušná premávka, ale bola nedeľa aáut bolo oveľa menej. Navyše ešte aj slabo pršalo, takže ani vparku nebolo veľa ľudí. O10.47 zaparkoval na okraji parku pri veľkej ceste odbočujúcej zHofjäterallee na chodníku pre chodcov acyklistov rovno pred prichádzajúcim mileneckým párom.


  Na dodávke sa otvorili posuvné dvere, vyskákali znej agenti vietnamskej tajnej služby, rozbehli sa kTrinh Xuan Thanhovi ajeho priateľke, napadli ich anásilne naložili do auta. Obaja sa bránili ažena aj kričala, ale únoscovia boli vprevahe.


  Hneď ako boli všetci vaute, posuvné dvere sa zatvorili adodávka sa rozbehla. O11.13 auto dorazilo na veľvyslanectvo Vietnamskej socialistickej republiky na ulici Elsenstraße 3. Celé to trvalo necelú polhodinu.


  Zamestnankyňa vietnamskej ambasády opár minút nato zatelefonovala do vietnamskej cestovnej kancelárie vBerlíne akúpila mimoriadne drahé letenky za 3820 eur sodletom ešte vten deň zBerlína cez Peking, Soul až do Hanoja. Dve boli pre vietnamských agentov, tretia pre unesenú ženu. Letenky sa dali kúpiť oveľa lacnejšie priamo na letisku, ale vietnamskí agenti chceli čo najmenej riskovať. Na letisku by unesená musela komunikovať sniekým, kto by im letenky predával, atomu sa chceli vyhnúť. Ambasáda za letenky zaplatila na druhý deň vhotovosti, keď si zamestnankyňa cestovky prišla na veľvyslanectvo po peniaze.


  Vpondelok 24. júla unesenú ženu operovali vnemocnici vHanoji. Mala zlomené rameno astrážili ju policajti. Unesená ozranení pár dní po únose písala svojej kamarátke cez Face­book. Potom však už jej telefónne číslo prestalo fungovať anapriek tomu, že priateľke sľúbila, že sa ozve, už to nikdy neurobila.


  Nemecká polícia neskôr uvažovala, či bola milenka Trinh Xuan Thanha naozaj obeťou únosu alebo len volavkou vietnamskej tajnej služby, ktorej vskutočnosti pomáhala. No vzhľadom na to, že únoscovia jej spôsobili zranenia aže vietnamskí agenti presne nevedeli, kedy presne do Berlína 19. júla dorazí (čakali ju na letisku celý deň pri každom možnom prílete), sa nakoniec vyšetrovatelia prípadu rozhodli pre verziu, že opripravovanom únose nevedela.


  Jej pomer sTrinh Xuan Thanhom bol vo Vietname príslušným orgánom známy. Tajná služba vedela, že za ním občas lieta do Berlína. Keď definitívne padlo rozhodnutie, že ho násilne unesú, tak zrejme už len čakali, kedy za ním pôjde najbližšie.


  Tým, že sa Trinh Xuan Thanh takto stretával smilenkou, porušil všetky bezpečnostné zásady. Keby bol srodinou, nebolo by také ľahké ho uniesť, keďže nikto nevedel, kde vBerlíne žijú.


  Prečo neskôr na letisku alebo vsamotnom lietadle unesená žena nekričala opomoc? Vieme, že Thi Minh Phuong bola vo Vietname dcérou policajného dôstojníka, pracovala na ministerstve. Jedným zvysvetlení môže byť, že sa bála achcela chrániť svoju rodinu. Mnohí Vietnamci, ktorí zkrajiny utiekli, sa aj dnes stretávajú stým, že im vietnamská tajná služba odkazuje, aby poslúchali, pretože inak bude sich rodinou doma zle. Trinhova milenka mala zlomené rameno, určite veľké bolesti, možno dostala aj silné lieky anakoniec sa zrejme zmierila stým, že proti takejto presile nemá šancu.


  Trinh Xuan Thanh medzitým čakal zamknutý auväznený na vietnamskom veľvyslanectve avedel, že práve zmeškal dôležitý pondelkový rozhovor simigračným úradníkom. Vietnamská tajná služba ostretnutí netušila. Vedela však, že musí konať, atak sa vutorok 25. júla únoscovia pohli ďalej.


  Komisár Voges


  


  Rizikom celej operácie za bieleho dňa avparku bolo, že únos niekto uvidí. To sa aj stalo. Celý únos videlo päť svedkov, ktorí zavolali na políciu. Išlo ovodičov áut, cyklistky aj bežca. Ani jeden znich nebol vpozícii, že by mohol zasiahnuť. Jeden Francúz začal dokonca auto súnoscami prenasledovať aaj ho odfotil. Na fotke je jasne čitateľná poznávacia značka. Dotyčný svedok mal však vaute syna, preto pri Brandenburskej bráne so sledovaním prestal ato, čo videl, opísal polícii, ktorá tam stála. Bol však taký rozrušený, že policajti nedokázali okamžite pochopiť, čo sa stalo, aani zasiahnuť. Vrovnakom čase zatelefonoval na núdzové číslo ďalší svedok, ktorý mal tiež fotografiu auta. Tieto fotografie boli neskôr kľúčové avďaka nim sa polícia mala od čoho odraziť.


  Na zemi vparku Tiergarten zostali po únose ležať mobilný telefón aslnečné okuliare.


  Nemecká polícia vnedeľu celú situáciu najprv nesprávne vyhodnotila. Keďže Vietnamcova priateľka kričala, svedkovia si všímali hlavne ju aopisovali únos neznámej ženy, pričom uneseného muža nevnímali. Pôvodne sa teda polícia domnievala, že by mohlo ísť oobmedzovanie osobnej slobody vsúvislosti sprostitúciou.

  Vyšetrovateľ Andreas Voges vroku 2024


  Foto – Netflix/Everett/Profimedia


  


  Trinh Xuan Thanha pred orgánmi vNemecku zastupovala právnička Petra Isabel Schlagenhauf. Vo vietnamskej komunite bola dobre známa, vydávaciemu konaniu sa venovala posledných tridsať rokov. Pracovala aj na známom prípade vydávacieho konania zNemecka do Španielska amala vo svojom prostredí dobré meno. Trinhovi ju odporučili tiež. Vedel, že Vietnam žiada Nemecko ojeho vydanie, achcel si pripraviť kvalitnú obhajobu.


  Vpondelok ráno zavolal Petre Schlagenhauf jej kolega Viktor Pfaff. Mal byť sTrinh Xuan Thanhom na pohovore uimigračného úradníka, ktorý prišiel až zFrankfurtu. Na mieste bol aj tlmočník, ale Vietnamec neprišiel. Schlagenhauf vedela, že jej klient by tento rozhovor nikdy nezmeškal. Vpondelok ráno sa jej zároveň ozvala jeho manželka.


  Schlagenhauf okamžite volala políciu, špeciálnu jednotku, ktorá má na starosti zločiny proti štátu – Polizeilicher Staats­schutz. Rozhovor spolicajtmi ju najprv frustroval. Pýtali sa jej, kto vôbec Trinh Xuan Thanh je, prečo si myslí, že sa niečo stalo, alebo prečo tvrdí, že je to zrejme politická záležitosť. Interpolu poslala advokátka tri strany textu, aby im vysvetlila, kto je jej klient, achcela, aby ho okamžite zablokovali vsystéme hraničnej kontroly. Priložila aj jeho telefónne číslo.


  Vpondelok popoludní už nemecká polícia pochopila, čo sa stalo. Mobil, ktorý našli zahodený vparku po únose, bol napísaný na manželku Trinh Xuan Thanha, atak si obe udalosti spojila. Meno uneseného okamžite vložili do schengenského blokačného systému. Bolo to však márne. Vietnam si už medzičasom snažil dohodnúť jeho vývoz zo schengenského priestoru tak, aby Nemci nemali šancu zasiahnuť.


  Hlavný kriminálny komisár Andreas Voges pracoval ako vedúci 4. oddelenia vrážd vBerlíne.


  Vroku 2024 natočil Netflix trojdielny dokument oberlínskom sériovom vrahovi Dirkovi P. Išlo oprípad zroku 2012, keď nemecký ošetrovateľ vraždil gejov pomocou tekutej extázy. Keď ho Voges skolegami vypátrali, dostal vroku 2013 doživotie. Vrah osem mesiacov po odsúdení spáchal vo väzení samovraždu. Voges vdokumente podrobne opisuje, ako na prípade pracovali aako ho nakoniec chytili.


  Okrem vrážd vyšetroval aj únosy. Ale iba tie, ktoré trvajú viac ako sedem dní. Vnedeľu 23. júla 2017, keď sa únos stal, mal Voges službu, ale nič mu nenahlásili. Vpondelok si ho zavolal nadriadený apovedal mu, čo sa stalo. Vutorok mu už prípad oficiálne pridelili, pretože bolo jasné, že tento únos potrvá dlhšie ako týždeň. Trvá ešte aj teraz, keď vychádza táto kniha, ato je už 9 rokov.


  Polícia hneď vpondelok vyhlásila pátranie po Trinh Xuan Thanhovi atakisto po dodávke, vktorej ho uniesli. Neurobili to verejne prostredníctvom médií. Snažili sa využiť, že Vietnamci netušili, že policajti už niečo vedia. Od pondelka sa všetci

  na nemeckej polícii sústreďovali hlavne na to, aby sa unesený nemohol dostať zo schengenského priestoru.


  Advokátka spolu spolicajtmi premýšľali nad tým, čo Vietnamci urobia. Od začiatku zvažovali, že využijú diplomatickú cestu. Advokátka Schlagenhauf si predstavovala, že ho napríklad obviažu, budú predstierať, že je chorý, aprevezú ho ako diplomata. Vtom čase sama netušila, ako blízko kpravde bola.


  Polícia, samozrejme, zisťovala aj majiteľa auta. Postupne vypátrala, že auto patrilo Čechovi vietnamského pôvodu zÚstí nad Labem, ktorý sa volal Bui Quang Hieu.


  Políciu trochu zabrzdilo, že voči majiteľovi prenajatého auta sa vČechách viedli dve konania pre podozrenia zobchodovania sľuďmi. Najprv teda zvolila taktiku, že ho nevyplašia, aby neohrozili obete. Spätne by sa zdalo rozumnejšie okamžite zverejniť tvár Trinh Xuan Thanha vmédiách, možno by to vystrašilo

  nielen vietnamských únoscov, ale aj ich slovenských pomocníkov, ale to vtedy nikto nemohol vedieť.


  Chvíľu trvalo, kým nemeckí policajti pochopili, že Čech iba prenajíma autá, ktoré boli vminulosti využité na ilegálnu činnosť, aneznamená to, že on sám niečo urobil. Inšpektor Voges teda zvolil priamu cestu aprenajímateľovi zatelefonoval. Majiteľ veľmi ochotne vysvetlil, že práve na základe predchádzajúcich zlých skúseností do všetkých svojich áut zabudoval GPS, aodovzdal polícii údaje aprístupové heslá. Systém od spoločnosti Jablotron evidoval nielen rýchlosť jazdy ajej smer, ale aj údaje očase, kedy aako dlho auto stojí, či sú zamknuté dvere amnoho ďalších detailov.


  Od tej chvíle bolo nemeckej polícii úplne jasné, že do celého únosu je zapojená Vietnamská socialistická republika. Zrazu mala presnú trasu únoscov avidela, že auto skončilo na ambasáde. Ale to už bol piatok 28. júla ana záchranu Trinh Xuan Thanha bolo neskoro. Hoci auto, vktorom ho uniesli, bolo naspäť vpožičovni, mohli ho zaistiť anájsť vňom napríklad aj stopy krvi uneseného. On sa už vtom čase nachádzal vo Vietname.

  Právnička Petra Isabel Schlagenhauf


  Foto N – Monika Tódová


  


  Vpiatok sa otom, že je vo Vietname, prvýkrát dopočula aj jeho manželka. Trinh Xuan Thanh bol dlhé roky súčasťou vietnamskej nomenklatúry aako rodina mali stále veľmi dobré kontakty na miestne štruktúry. Vpondelok 31. júla Vietnam oficiálne deklaroval, že je vo Vietname aže ho postavia pred súd. Akurát vietnamskí predstavitelia klamali otom, že sa do krajiny vrátil dobrovoľne.


  Trinh Xuan Thanh


  


  Trinh Xuan Thanh bol členom Komunistickej strany Vietnamu ado roku 2016 aj členom národnej rady. Zastával rôzne funkcie, bol vedúcim oddelenia na ministerstve priemyslu aobchodu aj podpredsedom Ľudového výboru provincie Hau Giang.


  Mal dobre rozbehnutú kariéru avo Vietname ho považovali za kandidáta na ministra hospodárstva či dokonca aj na predsedu vlády. Koncom roka 2015 došlo ku konfliktu dvoch krídel komunistickej strany. Jedno bolo prozápadné, tam patril aj Trinh Xuan Thanh, adruhé bolo orientované na východ, na Čínu.


  Prozápadné krídlo vnútrostranícky súboj prehralo. Trinha síce vjúni 2016 zvolili za zástupcu jeho okresu do národného kongresu so ziskom viac ako 75 percent hlasov, jeho mandát však Národná volebná komisia na pokyn generálneho tajomníka strany zamietla.


  Víťazné pročínske krídlo začalo predstaviteľov prozápadného krídla postupne zbavovať funkcií avyšetrovať ich pre podozrenie zkorupcie. Ako hovoria Vietnamci, skorumpovaný je každý, ide oto, na koho sa polícia zameria.

  Trinh Xuan Thanh (vstrede) počúva verdikt na súde vHanoji. Bývalého šéfa štátnej ropnej spoločnosti odsúdili na doživotie. Ešte pred tým ho uniesli zNemecka.


  Foto – archív Denníka N


  


  Trinh Xuan Thanh riadil podnik Petrovietnam Construction, dcérsku firmu štátneho ropného aplynového koncernu Petrovietnam, apodozrievali ho zo sprenevery 142 miliónov eur. Vmáji 2015 sa vyšetrovanie skončilo oficiálne tak, že neboli zistené žiadne nedostatky, ale vroku 2016 po konflikte vstrane ho obnovili.


  Preverovacia komisia Ústredného výboru Komunistickej strany Vietnamu dospela po mesiaci kzáveru, že sa Trinh Xuan Thanh dopustil závažných pochybení, anariadili mu domáce väzenie. Komunisti ho plánovali exemplárne potrestať aukázať, že bojujú skorupciou. Prípad sa im hodil do domácej propagandy. Vtom čase sa vprieskumoch šesť zdesiatich Vietnamcov vyjadrilo, že vláda skorupciou nebojuje dostatočne, atu bol zrazu prípad, keď mohli ukázať, že niečo predsa len robia.


  Trinh Xuan Thanh tušil, čo mu hrozí. Najprv poslal vjúli 2016 do Nemecka manželku sdcérami anapokon utiekol aj sám. Prešiel zVietnamu peši do Thajska aodtiaľ letel do Frankfurtu. VNemecku požiadal oazyl. Už vtedy dostal varovanie omožnom únose. Aj preto sa schovával aveľmi sa nestretával ani sVietnamcami žijúcimi vNemecku.


  4. septembra 2016 zverejnil Trinh Xuan Thanh otvorený list, vktorom sa obhajoval apopieral všetky obvinenia, zaútočil vňom na predsedu vlády aoznámil, že vystupuje zo strany.

  16. septembra 2016 naňho Vietnam vydal medzinárodný zatykač azisťoval na Spolkovom kriminálnom úrade vNemecku, kde býva. Nemci žiadosť zamietli ako nedôvodnú, atak im Vietnam 21. septembra poslal oficiálnu žiadosť ojeho vydanie. Do Nemecka pricestovala aj špeciálna vietnamská delegácia ažiadosť odovzdala osobne viacerým tamojším úradom. Nemci považovali dokumenty zVietnamu za nedostatočné na Trinhovo vydanie avyzývali na ich doplnenie.


  Začiatkom júla 2017 sa uskutočnil samit G20 apredseda vietnamskej vlády na ňom osobne žiadal Angelu Merkel, aby zabezpečila vydanie Trinh Xuan Thanha. Kancelárka Vietnam odkázala výlučne na nemeckú justíciu.


  Vietnamci pochopili, že legálnou cestou nič nedosiahnu, atak zmenili plán.


  Prečo im stálo za to riskovať dobré vzťahy sNemeckom? Jedna zverzií je, že neočakávali až takú prudkú reakciu, no napokon, keď únos vyšiel najavo, Nemecko zmrazilo sVietnamom vzťahy.


  Zároveň niektorí Vietnamci hovoria, že komunistickú nomenklatúru nahneval hlavne otvorený list. Bol kritický kvtedajšiemu generálnemu tajomníkovi strany Nguyen Phu Trongovi, ktorého to mimoriadne urazilo.


  Vietnamská vládna moc sa tiež spoliehala na to, na čo sa spoliehal Vladimír Mečiar, keď nechal uniesť prezidentovho syna. Na propagandu, že predsa neunášajú žiadneho ctihodného občana, ale korupčníka. Hoci Trinh Xuan Thanha odsúdili

  za korupciu na doživotie, na súde mu vinu poriadne nedokázali. Jeho imidž vo Vietname však nebol taký, že ide onejakého ctihodného disidenta. Práve naopak. Tamojší novinári hovorili, že mu išlo hlavne ovlastný pohodlný život. Údajnou skorumpovanosťou uneseného obhajoval samotný skutok aj minister vnútra Robert Kaliňák.


  Takéto argumenty však neplatia vNemecku, ktoré je právny štát. Aprávo trestá únosy. Tie nemožno ospravedlniť ničím, ani možnou trestnou činnosťou uneseného. Tým, že Vietnam pristúpil ktomuto zločinu, zásadne porušil medzinárodné právo.


Precízne nemecké

  vyšetrovanie



Keď priateľka Trinh Xuan Thanha prilietala 19. júla do Berlína, nemohla vedieť, že letisko je celý deň plné vietnamských agentov. Od príchodu ju nepretržite sledovali, aby sa dostali kjej milencovi. Presný pohyb agentov, ich funkcie, kúpu leteniek, prenájom áut, prenájom hotelových izieb, mobily, ktoré používali, aaj zahladzovanie stôp spätne precízne zmapovala nemecká polícia.

Prvá stopa, ktorú polícia sledovala, bola už spomínaná dodávka, vktorej Trinh Xuan Thanha uniesli.

Autá na únos prenajímali ašoférovali dve osoby: Long Nguyen Hai aAnh Tu Le. Neskôr bol vkauze Long Nguyen Hai vôbec prvý odsúdený aAnh Tu Le druhý. Samozrejme, iba vNemecku. Týmto sa počet ľudí odsúdených za únos nateraz skončil.

Vďaka systému GPS vdodávke vedeli policajti zmapovať jej presný pohyb. Pred únosom stála pred Hotelom Berlin Berlin na parkovisku, ktoré je prístupné iba hosťom. Policajti teda okamžite začali preverovať všetkých Vietnamcov ubytovaných vhoteli.

Kolega inšpektora Vogesa si vedľa dodávky všimol zaparkované iné auto – BMW X5. Bolo prenajaté vtej istej požičovni aprišlo spolu sdodávkou zPrahy do Berlína. Policajti správne predpokladali, že aj ono bolo zapojené do únosu. Navyše zneho sledovali na letisku milenku Trinh Xuan Thanha: polícia zpohybu auta vydedukovala, že sa neustále premiestňovalo zjedného terminálu na druhý, pretože Vietnamci presne nevedeli, ktorý let je jej. Policajti taktiež videli, že BMW hneď potom sledovalo ženu vtaxíku až do hotela Sheraton aneskôr sa krátko zastavilo aj vhoteloch Sylter Hof Berlin alebo Kiez Berlin.

Začali teda pátrať aj vSheratone. Zistili, že tam po únose prišli vietnamskí agenti súdajným splnomocnením od Trinhovej milenky avypratali jej izbu. Vhoteloch Sylter Hof Berlin aKiez Berlin zase vypátrali, že aj tam sa ubytovala podozrivá skupinka Vietnamcov, ďalších agentov. Niektorí znich na recepcii nahlásili, že sú zČíny.

Dôkazov stále pribúdalo – kreditné karty, ktorými platili vhoteloch, mobilné telefóny, pretože museli uviesť aj svoje čísla, e-maily, kamerové záznamy. Spätne tak polícia dokázala zrekonštruovať, ako akedy únoscovia do Berlína prileteli, kde bývali, ako sa pohybovali, ako spolu telefonovali až po to, ako akedy odišli.

Vedela napríklad, že ubytovanie si zarezervovali cez Booking.com,

  všetci zároveň využívali služby tej istej francúzskej cestovnej kancelárie. Na vietnamskej ambasáde vParíži viacerým páchateľom udelili víza. Polícia zistila, že desať únoscov používalo predplatené karty poskytovateľa Lycamobile, ktoré sa dali kúpiť vmnohých obchodoch bez uvedenia skutočných osobných údajov. Sedem kariet tohto poskytovateľa kúpili vtom istom obchode. Šesť kariet kúpili pre neexistujúcu osobu „Matr Jaftr“ sadresou vDüsseldorfe avšetky boli aktivované 24. mája 2017 medzi 16.06 a17.00.

Ukázalo sa, že vietnamskí agenti používali aj mobily stak­zvanými duálnymi SIM kartami. Vďaka tomu, že niektorí do telefónov zjavne vkladali aj svoje vlastné SIM karty so súkromnými číslami, ktoré mali prepojené so svojimi facebookovými profilmi, ich polícia vedela pomerne rýchlo identifikovať. Boli takí neopatrní, že mali na Face­booku svoje fotky, rodinu, miesto, kde bývajú.

Ťažko povedať, či boli takí amatéri alebo im to bolo jedno. Vedeli, že majú pred políciou náskok, aako keby sa ospätné vyšetrovanie už nestarali. Alebo nemali predstavu, akí dôslední dokážu Nemci byť.

Polícia tak postupne identifikovala viacero vplyvných ľudí alebo funkcionárov zvietnamských bezpečnostných zložiek, ktorí sa včase únosu nachádzali vblízkosti miesta činu. Do Berlína pricestovali postupne. Jedna skupinka prišla spriateľkou Trinh Xuan Thanha. Keď ho našli avedeli, že sa im ho pravdepodobne podarí uniesť, prichádzali posily.

Polícia vedela povedať aj to, vktorej izbe bol ubytovaný najvyššie postavený vietnamský generál azároveň veliteľ operácie Duong Minh Hung. Na videozázname zchodby vidno, ako ho tam postupne chodia oakcii informovať rôzni agenti; jeho izba fungovala ako akási operačná centrála celej akcie. Prvé izby Vietnamci vyplatili aopustili už dvadsať minút po únose, hoci ich mali rezervované na dlhšie.

Duong Minh Hung bol vo Vietname šéfom Jednotky na ochranu politikov, ktorá sa špecializuje na boj proti disidentom, odporcom režimu anepriateľským silám doma ivzahraničí. Táto tajná polícia má neobmedzené právomoci aspolupracuje stajnou službou, diplomatmi ainformátormi vcudzine.

Duong Minh Hung vhoteli najprv predložil kreditnú kartu svojho syna, ale keď ju recepčná neakceptovala, bol nútený predložiť svoju vlastnú. Po únose sa presunul do Prahy, kde vnedeľu večer oslavoval vo vietnamskej reštaurácii. Prespal vdome pána Daa avpondelok 24. 7. si kúpil narýchlo letenku zPrahy do Moskvy aodtiaľ pokračoval do Vietnamu. Ale musel tam byť naozaj krátko.



Vyšetrovatelia si spätne kládli otázku, či sním nehovoril aj oúnose Trinh Xuan Thanha zBerlína cez Moskvu do Vietnamu. Vymysleli cestu cez Slovensko Rusi? Pomáhali pri jej organizovaní? Alebo riešili len prevoz zMoskvy do Vietnamu?

Ďalší program potom To Lam zverejnil až 28. júla 2017, keď navštívil členov odborov agratuloval im k80. výročiu založenia.

